جە بارەگاو هەدەپەی جە شارو ئامەدی، بە سەرپەرشتی جمیەرو ژەنێ کوردی (TJA) و به‌شداریی ئه‌نجومه‌نو ژەنێ هەدەپەی، کۆنفەڕانسو "ڕێۋستەبییەمان ئازادیمانە" ڕێکۋزیا. جە کۆنفەرانسەکەنە نمایندێ سەرجەم شارەکانو باکورو کوردستانی و تورکیای بەشدارێش بیێ و ۋێنێ ژنه‌ پێشه‌نگه‌كان چوون: سێڤێ ده‌میر، پاكیزه‌ نایر و فاتمه‌ ئوویار كه‌ ٢٠١٦ جە سلۆپی تەرۆرێ کریێ، ساكینه‌ جانسز، فیدان دۆغان و له‌یلا شایله‌مه‌ز كه‌ ٢٠١٣ جە پاریس تێرۆر كریێ هۆرئاۋێزیێ.
جە کۆنفڕانسەکەنە ئاژەو ئارۆ کوردستانی و تورکیای و ناوچەکەی و بەتایبەتی ژەنێ قسەوباسشان سەر کریان و ڕاچارەکێ ۋزیێنێ ڕووە و جەخت جە گۆڕدای بە کۆشای ئازادی ژەنێ کریانەۋە.
له‌یلا گیوڤه‌ن په‌رله‌مانتارەو (هه‌ده‌په‌)ی و هاوسه‌رۆكەو (كه‌جه‌ده‌)ی بە پەیامێ نۋیسا بەشدارەو کۆنفڕانسەکەی بیێنە. لەیلا کە ۲٤ ڕۋێن پەی ئازادی ڕێبەر ئۆجالانی و دژ بە ئا زۆرداریەیە کە جە زیندانەکانە هەن مانش جە واردەی گێرتەن، جە پەیامەکەشەنە پافشاریش کەردەن جە بەردەۋامی مانگێرتەکەیش تا ئا کاتە کە داۋاکاریەکەش پەسەند مەکریۆنە.
لەیلا گیوڤەنە واتەنش: کۆشای ئێمە ڕەۋان، پۆکەی سەرکەوتەی مسۆگەرەن.
